da da nb da da da da da da da da en da da da en fr fr da en en da da da da de da nb sv da sv de nb da sv de nb da da sv de nb da sv de nb en sv de nb en sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
4. marts 2012 bagværk kage ægbrun farinkanelmelsmørsukker
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Herhjemme er kanelsnegle alles favorit – lune, snaskede snegle, med lidt hvid glasur; de forsvinder som lyn for solen! Jeg plejer altid at lave dem på denne måde, men i anledningen af datterens fødseldag (12 år – hvem fatter det???) aftalte vi at prøve at lave dem som hos bageren – altså med wienerbrødsdej. Jeg fandt en opskrift i Meyers Bagebog, justerede en smule på forholdene, brugte mandler i stedet for marcipan (var *oh gru* løbet tør), og endte med nogle fantastiske snegle. Halvdelen røg i fryseren, og halvdelen blev bagt – så må vi se om vi kan finde en anledning til at spise resten…
Grundet den massive smørmængde behøver man ikke beregne mere end en enkelt snegl per næse – de mætter ret voldsomt.
250 g smør til indrulning
125 g brun farin
125 g blødt smør
Opløs gæren i det kolde vand og tilsæt æg, salt og sukker.  Tilsæt melet lidt ad gangen og ælt til en fast dej. Kom den på køl i ca. 30 minutter, da den er nemmere håndterbar kold. Bank smørret fladt med en kagerulle, og læg det på den udrullede dej (brug denne metode). Pak det godt ind, rul til et aflangt stykke og fold i 3 lag. Gør dette i alt 3 gange. Det kan godt blive nødvendigt at lægge dejen på køl i løbet af udrulning – jeg måtte fx gøre det efter 2. foldning.
Når dejen er foldet de 3 gange, kommes den i en pose eller plastbøtte og hviler på køl i mindst 1 time – gerne natten over. Rul den kolde dej ud til en flade på 30×40 cm.
Lav remoncen ved at hakke mandlerne helt fint sammen med farinen (brug en minihakker eller foodprocessor). Tilsæt kanel og sirup, og bland tilsidst det bløde smør i. Hak det hurtigt sammen til en homogen masse.
Smør remoncen ud over dejen i et jævnt lag, og rul dejen sammen på den lange led. Pres kanten godt sammen. Skær til 16 snegle med en skarp kniv, og sæt dem på en plade med god afstand imellem. Husk at lægge endesnippen ind under sneglen, så den ikke går op under bagning. Lag sneglene efterhæve i ca. 1 time, og bag dem ved 225 grader i 12 minutter. Læg lidt hakket chokolade eller et par chokoladeknapper på sneglene, så snart de kommer ud af ovnen. Lad dem afkøle på en rist, og server med kaffe eller te til 🙂
4. marts 2012 kl. 17:49
Jeg elsker, elsker kanelsnegle 🙂
4. marts 2012 kl. 19:54
Også jeg – det er bare den bedste slags bagværk!
4. marts 2012 kl. 20:07
Jeg er lidt spændt på at høre, om du synes, det var den ekstra umage og ikke mindst kalorier værd at lave wienerbrødsdejen?
4. marts 2012 kl. 20:19
Tidsmæssigt er det ikke så galt at lave wienerbrødsdej, når man har prøvet det nogle gange. De andre snegle er klart min favorit, men det var sjovt at prøve noget andet, og når jeg nu er allergisk overfor margarine, og derfor aldrig spiser wienerbrød, er det lækkert at det kan laves selv.
16. september 2012 kl. 22:08
Dam!!!, what a pitty te recipy is in a language I don’t understand.. 🙁 It look’s gorgeous and I love te kanelsnegle.
17. september 2012 kl. 9:18
Thanks for noticing my completely Danish blog 🙂 Google translate is unfortunately not that helpful, so you’ll just have to look at te picture. If you’re ever in Denmark I promise to make you a batch 🙂
Tebirkes | Signes Mad siger:
12. april 2013 kl. 17:01
[…] noget tid siden jeg sidst havde “leget” med foldet dej (se de øvrige forsøg her og her), var det et hyggeligt gensyn. Sidst jeg prøvede mig udi tebirkes-bageriet, klagede min mand over […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.